Kevés olyan város van, ahol ilyen sok minőségi étterem van ekkora területen. Nizzát nyugodtan nevezhetnénk Európa Michelin csillagos éttermeinek a fővárosának. Aki szereti a fine-dining-ot és nem bánja, ha 150-200,- eurót is kifizet egy kétszemélyes vacsoráért, az nagyon fogja szeretni Nizzát. Ha valamin, akkor az ételek árán nem érdemes spórolni Franciaországban. Nem hiába lett ilyen híres a francia konyha. Én nagyon szeretem, igaz 4-5 nap után mindig azt mondom, hogy egy évig legalább hagyjanak békén már vele. Ennek ellenére bőven jár érte az 5 csillag. Pár étterem Nizzában, amely nekem nagyon bejött: Le Canon (nincs menü, csak egy étel), Jan (Michelin csillagos étterem), La Peche a la Vigne (olcsó és finom), Maido (autentikus japán étterem), Peixes 3 (tengeri herkentyűk), Le Plongeoir (különleges kilátás), Pure & V (fúziós konyha).